Les obres de la plaça del Jardí comencen dilluns que ve amb una inversió de quasi 460.000 euros
Invalid Date

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

![](https://albal.es/content-albal/uploads/2023/01/WhatsApp-Image-2023-01-03-at-13.28.01.jpeg "WhatsApp Image 2023-01-03 at 13.28.01")

# Les obres de la plaça del Jardí comencen dilluns que ve amb una inversió de quasi 460.000 euros

Dimarts 3 gener 2023 | [Ajuntament](https://albal.es/noticies-ajuntament/), [Municipi](https://albal.es/noticies-municipi/)

Amb l’entrada del nou any, l’Ajuntament d’Albal posa en marxa l’ambiciós projecte de remodelació i adequació urbana de la plaça del Jardí, amb un pressupost de 457.294,63 euros, sufragats pel Pla d’Inversions de la Diputació de València. Suposa l’epicentre de la població i de l’activitat social, comercial i cultural, és el punt neuràlgic de la localitat de l’Horta Sud, situada enfront de l’edifici consistorial, la Cooperativa agrícola o l’històric cinema Rivelles. És també l’eix entre les principals artèries de circulació, connecta amb l’avinguda Corts Valencianes i el carrer Sant Anna, al seu torn, amb l’antiga carretera real de Madrid fins a l’ermita de Santa Anna, Bé de Rellevància Local.

El projecte ha estat assignat a l’arquitecte Jaume Pérez i començarà a rodar dilluns que ve 9 de gener, amb treballs de replanteig, col·locació de tanques per a delimitar les obres i es produiran els primers talls de trànsit. La reurbanització integral afecta a una extensió de 2.898.74 m² del terme municipal.

A l’abril del passat any, el Govern Local va convocar una reunió de participació ciutadana per a anunciar l’inici de les actuacions i recaptar l’opinió dels veïns i veïnes. Es va informar que el carrer on discorren les entitats bancàries passaria a ser semipeatonal, mantenint la circulació de vehicles des del carrer Sant Anna a la plaça Constitució i Santa Anna amb Corts Valencianes. Els espais reservats a l’aparcament de vehicles es redueixen a quatre-cinc, un d’ells serà una plaça reservada per a persones amb mobilitat reduïda.

En la trobada, presidit per l’alcalde Ramón Marí, va explicar que l’actuació, “pretén atorgar caràcter residencial, semipeatonal i d’esplai de la zona, contribuint a dinamitzar el comerç de proximitat”. Per a complir amb este objectiu, el projecte planteja disminuir les zones elevades, la qual cosa permetrà connectar fàcilment l’actual Plaça, amb la zona per als vianants i el carrer Sant Anna, aportant major accessibilitat als vianants. La pavimentació es realitzarà amb lloses de formigó gris i empedrat d’alta qualitat. La reurbanització inclourà la renovació dels serveis existents —enllumenat i xarxes de distribució elèctrica, aigua potable, reg i sanejament—, així com l’extensió de zones enjardinades i implantació de nou mobiliari urbà. Fonts municipals estimen que l’obra estarà executada en quatre mesos i inclourà la col·locació d’una escultura singular “que recorde la tradició agrícola local, creant un espai atractiu que identifique l’ADN del municipi”, afig el primer edil.

L’any 2021, es van dur a terme mesuraments geofísics en la mateixa plaça del Jardí, per a detectar si el subsol albergava un refugi de la Guerra Civil, com havien apuntat al consistori alguns veïns de la zona. Els treballs no van descobrir este espai.

**Informació de servei públic**

La ciutadania podrà seguir l’evolució dels treballs i les incidències de circulació a través dels canals de comunicació de l’Ajuntament. El recorregut de l’autobús no es veurà afectat en la primera fase de l’obra, estarà prohibit aparcar a partir del dia 4 de gener, alguns garatges de la zona es veuran afectats i no podran ser utilitzats –s’avisarà prèviament-, es prioritzarà i facilitarà la càrrega i descàrrega dels comerços i l’accés a persones amb mobilitat reduïda, així com s’habilitaran recorreguts per als vianants.

Escolta Radio SOL Albal en directe:

[![](https://albal.es/content-albal/uploads/2020/05/play-radio-sol-claro-off-1.jpg "play-radio-sol-claro-on")](http://albal-ayto.com/albal_val/noticias/reproductor_radio.html)

#### Cerca

Cerca:  

#### Últimes notícies

*   [Despedim unes Falles 2025 molt especials](https://albal.es/noticies/despedim-unes-falles-2025-molt-especials/) 31/03/2025
*   [Camiseta Solidària ONCE](https://albal.es/noticies/camiseta-solidaria-once/) 13/02/2025
*   [L’Ajuntament d’Albal rep la subvenció de la Diputació de València per a fer front a la quota municipal del consorci de bombers del 2024](https://albal.es/noticies/lajuntament-dalbal-rep-la-subvencio-de-la-diputacio-de-valencia-per-a-fer-front-a-la-quota-municipal-del-consorci-de-bombers-del-2024/) 21/01/2025
*   [Nadal en Albal 2024-2025](https://albal.es/noticies/nadal-en-albal-2024-2025/) 07/01/2025
*   [Caja Rural Albal ha destinat 500.000 euros per a impulsar la recuperació econòmica i social del municipi](https://albal.es/noticies/caja-rural-albal-ha-destinat-500-000-euros-per-a-impulsar-la-recuperacio-economica-i-social-del-municipi/) 03/01/2025

*   [Follow](https://www.facebook.com/AjuntamentAlbal "Follow on Facebook")[Follow](https://www.facebook.com/AjuntamentAlbal "Facebook")